
PROTOKOLL FRA STYREMØTE/TK MØTE NR. 08

Sted:	Teams torsdag 16. februar 2023
Tid:	18-21

Til stede:	
Frode Flathagen (FF) President
Eli Vogt Godager (EVG) 1. Visepresident
Hernan Maquieira (HM) 2. visepresident
Laila Leegaard (LL) Styremedlem TKS
Pål Andersen (PA) Styremedlem TKN
Martin Corell (MC) Styremedlem TKB
Maren Emilie Leegaard Ungdomsrepresentant

Uten stemmerett:
Vibecke Schøyen (GS) Generalsekretær
Alf Stokke (AL) TDK
Linda Jolma (LJ) PK
Johanne Sundby (JS) ESK
Marianne B. Hofstad (MBH) Administrasjonen
Wiebke Høfers Adm
		
Forfall:	
 		

Neste møte: 23. mars 2023


	Pkt.
	Sak:
	Ansvar
	Frist

	
	
	
	

	1
	VEDTAKSSAKER
	
	

	Sak 
89-22/23


	Godkjenne innkalling, vedtaksførhet og inhabilitet

Vedtak:
Innkallingen er godkjent. 
Styret er vedtaksføre med X representanter
Ingen saker som krever å ta i bruk regelen om inhabilitet eller tar beslutning i forbindelse med sakens behandling. Vurderes fortløpende



	
	

	Sak
90-22/23

	Godkjenne protokoll fra styremøte 07 og ekstraordinært styremøte

Vedtak:
Protokollene godkjennes
	
	

	Sak 
91-22/23

	Regnskap periode 

Vedtak:
Utsatt de IRK ikke har regnskapet for periode 1 klart

	
	

	Sak
92-22/23

	Trakassering styret og administrasjon
Saken utsettes til de involverte parter er tilstede. 
	
	

	Sak
93-22/23

	Evaluering styresammensetning
Det ble ved Tinget 2022 vedtatt at sittende styre skulle evaluere dagens ordning med tanke på styresammensetning. Tidligere (før Tinget 2022) hadde styret 3 styremedlemmer, som hver hadde ansvar for sin komité (TKN, TKS og TKB). Komitéleder hadde ikke rett til å delta på styremøter. Dette førte til lang avstand mellom styret og de ulike komitéene. 
Ved Tinget 2021 ble det vedtatt fjerning av styremedlemmene og TK-lederne skulle ha fulle rettigheter i styremøtene.
Foreløpig evaluering viser at arbeidsbelastningen på TK-lederne blir for stor, da de nå både skal lede sin komité og delta i ordinært styrearbeid. Det som da blir resultatet er at NHF stort sett drives av presidentskapet, noe som ikke er ønskelig.

Kommentarer:
TK-ledere tar ordet og opplever ikke at arbeidspresset er for stort. Hvis det er stort press på presidentskapet, kan de gjerne delegere videre oppgaver til TK-lederne. TK-lederne ønsker ikke å sitte i styret uten stemmerett. Deltakerne i styret skal arbeide politisk, AD, MT, rekruttering osv. TK-lederne er for lite opptatt av det politiske. Men hundekjøring er ikke så store at vi ikke skal engasjere oss i både idrettslige og politiske spørsmål. Hvilke politiske oppgaver er det presidentskapet egentlig sitter igjen med som de ønsker å delegere ut på styret. For tidlig å evaluere etter bare 2/3 år. Bekymringen ligger i at vi får for stor avstand mellom styret og komiteene med et ekstra ledd mellom styret og komiteene. For mange oppgaver ender på presidenten.

Vedtak:
Saken frafalles. Vi fortsetter etter dagens ordning. 


	
	

	Sak
94-22/23
	Sponsorarbeid
Norges Hundekjørerforbund er i en god økonomisk situasjon. Tilførte midler fra Norges Idrettsforbund er i stor grad øremerkede og vi har liten tilgang på frie midler. Det er ønskelig at det jobbes mer strukturert og målrettet mot sponsormarkedet, slik at andelen frie midler kan økes. Dette er et ledd i den topp- og breddesatsingen vi ønsker i NHF.

Forslag til vedtak:
President får fullmakt til å iverksette et målrettet sponsorarbeid og etablere en arbeidsgruppe rundt dette arbeidet innen 1.3.2023

	
	

	Sak 
95-22/23

	Eventuelt
	
	

	2
	DISKUSJONSSAKER
	
	

	Sak 
96-22/23


	Saker til tinget

· Løpsreglement
· Nasjonal klubb
· Vararepresentant for presidentskapet
· Ting hvert eneste år
· Forbundet er ett av de eneste forbundene som har ting hvert eneste år. Det som er normalt er å ha ting hvert 2. år, og et fagforum med en kort ledersamling 2. hvert år. Dette vil gi en bedre kontinuitet i styret, og vil gi et større utbytte for den faglige utviklingen.

	
	

	Sak
97-22/23
	Eventuelt
1. Arrangørseminar
Det er et stort behov for å samle arrangørene til et seminar. Det er et ønske om å få til dette i løpet av våren
	
	

	3
	INFORMASJONSSAKER
	
	

	Sak
98-22/23
	VM 2025 Norge
Referat fra besiktigelse Røros
Som du sikkert har fått med deg så var Randi Elin og jeg på Røros i helga. VI fant fine løyper, men ingen fin arena. Og vi fant en fin arena, men der var det ikke bra løyper. 
Vi har funnet en løsning som kan være god med Verket som utgangspunkt. Men der må det gjøres en stor jobb. 
Vi er nødt til å få med oss folket på Røros, Femundløpet/ Femunden trekkhundklubb til å gjøre denne jobben, noe vi ikke har lykkes med å få dem til å forstå. Det er stort sprik i forståelsen for løypekrav til nordisk stil og sprint i forhold til LD. 
Vi jobber på og håper vi lykkes i å få dem og Laila til å skjønne at det er forskjellige utgangspunkt avhengig av hvilken stilart man skal kjøre. 
Kommentar fra Laila:
Jeg er veldig bevisst på at TKN og TKS’ krav til løypenormer er forskjellig. Det er det jeg har hevdet hele tiden. Løypenormen for Nordisk og sprint er så forskjellig at det sannsynligvis bør være helt forskjellige traseer. Utfordringen er å finne et godt utgangspunkt for både Nordisk stil, sprint, mellomdistanse og langdistanse. Men jeg har tro på dialog med alle parter og at det kan la seg gjøre for alle på Røros. 


	
	

	Sak
99-22/23

	Evaluering Femundløpet 2023
· NHF har ikke logo på Femundløpets hjemmeside eller er synlig i annen kommunikasjon
· TD og TD aspiranter fikk ikke tildelt matkuponger i årets løp som tidligere, og måtte kjøpe mat selv. Dette er beskrevet i NM kontrakten at Femundløpet skal besørge ifølge pkt 5
· TD og TD aspiranter måtte ordne overnatting selv både på Røros og Orkelbogen, Orkelbogen ble bestilt, da rommet Femundløpet ordner med av erfaring er benyttet av veterinærer og frivillige slik at det ikke er plass til TDer. Dette er spesifisert i TD kontrakten med Femundløpet pkt 4 og 7
· Det var ikke organisert kjøring av TD og TD aspiranter mellom sjekkpunktene. Dette står også i TD avtalen pkt 7
· Det var ikke satt opp noen NHF bannere eller Beachflagg i start og målområde.
· Tildeling av kongepokalen er ikke nevnt med et eneste ord på hjemmesiden. Hverken før eller etter løpet
· Ikke rutiner for  å sikre at løperne har lisens
· Marianne og Monika som har jobbet gratis for Femundløpet har ikke blitt tilbudt noe ekstra, i det minste burde de vært invitert til partnerprogrammet.
Det er i gang satt et arbeide for å kartlegge hvorfor det var så mange deltakere som brøt Femundløpet.
Administrasjonen vil kontakte alle som brøt løpet.

	
	

	Sak
100-22/23
	Eventuelt
	
	

	4
	RAPPORT FRA KOMITEENE
	
	

	TKN
	· Frode Myrvang har vært med på TKN møte og vi alle presenterte oss for den nye sportslige sjefen i NHF. 

· Status VM og antall klasser:
I siste liten endret IFSS regelverket fra 5 nasjoner til 3 nasjoner som var det gamle regelverket. Dette gjør at vi i nordisk får mer forutsigbarhet med tanke på satsing på pulk klassene. Forslaget fra NHF som ble fremmet til IFSS var ikke godt nok vurdert, og falt særdeles uheldig ut med tanke på de klassene som har få deltagere fra ulike nasjoner. 

· Uttak til VM 2023:
Uttaket ble basert på kriterier for internasjonal deltakelse. Vårt mål er flest mulig medaljer. Vi fikk som forventet noen tilbakemeldinger på uttaket.  
 
· Utvidet kvote:
Vi søker ikke om utvidet kvote i år hverken på senior eller Jr.
TKN ønsker et høyt nivå på de som representerer hvor medalje sjanse må være innenfor den uttattes rekkevidde.
TKN ønsket Emil T Slettmo med på VM laget etter helgens sterk NM i combine og pulk.
Dessverre misforståelse fra GS på tidsfrist da fristen var ute, henvendelse til IFSS ble gjort men avvist. 

· Lagledere VM:
LLT Bente Stølan og Ketil er lagledere for Nordisk. Vårinn, stiller for Jr om hun har mulighet.

· Forberedende saker til tinget:
Vi ønsker primært at klubber fremmer saker til tinget. TKN fremmer muligens 4 saker som går på regelendring og tilpasset ny tid.

· VM i fremtiden:
Bør TKN fremme et åpent VM for alle? Her er svaret Nei fra TKN. VM skal pr i dag ikke være for alle, men for utøvere som tas ut for å representere NHF.

· LL uttak neste sesong:
Skal vi ha et landslag? TKN med de fremmøtte ønsker å ha en modell som i dag. LL senior, Junior og rekrutt. Det vil bli skjerpede krav for å komme inn på LL. 
 
· LL trener senior:
Hva gjør vi? Martin er sterkt ønsket som LL trener. Ketil følger opp slik at vi får en avklaring.

· NC Innherred «Super sprint»:
Avlyst pga for få påmeldte. TKN mener dette er særdeles uheldig med tanke på fremtidige arrangører. Utøvere må selv ta fult ansvar om de mener nordisk skal utvikle seg og ha en fremtid utover landet.
 


· NC:
Har NC livets rett? Ja mener vi. Forutsetter arrangører og et tilbud som dekker alle sider ved Nordisk som distanser og spannklasser. Utøvere har et særskilt ansvar for å stille på løp. 

· Kongepokalen 2023:
Utøvere har vist misnøye med tildelingen. Utøvere visste ikke at dette var en tilleggspokal. For å tildele pokalen må det være minst være 15 påmeldte i klassen. Vi sliter med minimumsgrensen på antall påmeldte. Utøvere må støtte og melde seg på den klassen pokalen tildeles.

· NC tabell:
Oppdatering v Ann Kristin. Utøverne har selv et ansvar for å melde fra om det skulle være feil på lista. Vi mistet Sprinten i Trøndelag. Randi sjekker om andre løp kan være NC løp.

· Promotering Seppala løpet:
Randi som medarrangør gjør en flott jobb med å legge ut saker på nett. Det vil bli ytterligere tilbud for de yngre klassene.  

· Hvordan fungerer FB som infokanal:
Alle er enig i at FB funger som forventet. Store tunge saker ønsker ikke TKN å diskutere på FB.
 
· Hvordan er takhøyden i Nordisk leieren og i NHF:
Hadde fine samtaler rundt tema og det å bistå og hjelpe hverandre med regler, info, løp osv. Det ble påpekt at det er trivelig og komme på løp og treffe nordisk folket 

· Kort redegjørelse fra den enkelte:
Utgår da alle har fått sagt sitt.

· Eventuelt:
Media og TV dekning. Her må alle bistå og bruke nettverket sitt med tanke på å få nordisk mer på kartet. Vårinn ønsker og bistå på dette område og vil bruke sine kontakter.

  


	
	

	   TKS
	Sesongen er i full gang nå, så det er travle tider for alle aktive, både i langdistanse, mellomdistanse og sprint. 
· Det er ansatt en sportssjef sentralt i NHF, og vi ønsker Frode Myrvang velkommen! TKS har diskutert ansvar og arbeidsoppgaver som bør tillegges han og vi ser fram til samarbeidet. Han skal i første omgang jobbe for toppidretten i sledemiljøet, men uten bredden, ingen topp.  Vi har fokus på gode samlinger.

· Langdistanse:
TKS startet januar med å diskutere hvorvidt vi skulle gjennomføre en åpen time på teams. Det ble besluttet at det var mindre aktuelt nå, med tanke på et vellykket Hakadalseminar og flotte «kurs/info» teamsmøter med Hanna Lyrek. Det vi ser er resultater ut ifra det fokus og diskusjoner som har vært i miljøet i langdistanse, er at det er mer fokus på dyrevelferd i alle ledd og at det har resultert i bedre og etablerte samarbeidsformer mellom TD’er, veterinærer og løpsledelse. Regelverket er sett på med lupe og har fått noen endringer. 
VM langdistanse som i år er Finnmarksløpet arrangeres 10-18 mars.  Planlegging og gjennomføring går sin gang, og er godt ivaretatt av ansatte og ildsjeler der, og har 130 deltagere pr nå.
Femundløpet gikk av stabelen med åpningsseremoni onsdag 1. februar, og med bankett både lørdag 4 februar, og mandag 6 februar. Femundløpet samlet 180 deltagere, og var tildelt Hans Majestets Kongepokal, som i år ble gitt til beste spann i 450 km klassen. Den lykkelige vinner ble Nina Vollen. Et stort gratulerer til deg!!
På bakgrunn av diverse hendelser og diskusjoner etter løp, har NHF og TKS begynt å se på et nybegynnerkurs for de utøvere som ønsker mer info om langdistanse. Det er også etablert en mentor-ordning, som har samlet erfaring over litt tid nå. 

· Mellomdistanse:
Det har vært arrangert 2 mellomdistanse-NM, et for 6-spann på 35 km, og 1 for 12-spann på 37 km, samtidig med sprint-NM på Gåsbu. VM i mellomdistanse vil arrangeres i Åsarna i Sverige sammen med sprint-VM og Norge har meldt på 2 team i 6-spannsklassen.
La Grand Odyssee er et stort mellomdistanseløp som arrangeres i Europa, og det var 3 sterke norske team som deltok i Frankrike og med stort hell og god innsats ble det 2 og 3 plass i 12-spannsklassen, og 5 plass i 6-spann.. 
Her har miljøet begynt å diskutere hvordan vi vil ha utviklingen av mellomdistanseløp. Mange vil ha mer etappe-preg på løpene, og vi ser gjerne at klubbene rundt om ser på muligheter for å tenke kreativt rundt dette.  Vi trenger å utvikle sporten til det utøverne vil ha og lage løp og regler ut i fra hva intensjonen for denne typen gren skal være. Mellomdistansen er ganske fersk her i Norge, og har ikke fått fast grobunn enda. I USA og Canada har den vært i mange 10-år og i Europa har det vært arrangert mellomdistanse etappeløp siden 1990.

· Sprint:
I sprint har TKS jobbet med uttak og ekstra kvote til VM, som først skulle være i slutten av januar i Frankrike. Det ble avlyst pga. mildvær, og er flyttet til Åsarna i Sverige. Det arrangeres med åpningsseremoni søndag 26 februar og avsluttes med bl.a. stafett 2 mars. IFSS har hatt stort fokus på å samle frivillige for i det hele tatt ha mulighet til å arrangere et sprint- og mellomdistanse- VM, all den til det måtte flyttes, og NHF og norske frivillige har tatt på seg mye ansvar.  Norge sender 4 løpere i SP2, hvorav 1 er forhåndsuttatt som vinner i 2022, 3 løpere i Sp4 + 1 juniorløper, og 3 i SP4 Mass start. Vi har 3 påmeldt i Sp6, og all den tid det ikke var nok deltagere fra nok andre land i SpU, sender vi et sterkt lag i Sp8 på 4 løpere, hvorav 1 er vinner fra 2022 og dermed forhåndsuttatt fra IFSS. 
TKS har satt opp seedingsliste over løpere som har vært påmeldt NM’ene, ut ifra det forhåndsmeldte Uttaksløpet Hamarfestivalen, samt NM og VM 2022 resultater. Det har vært trukket startrekkefølge innenfor 4 grupper i hver klasse til hvert NM-arrangement. 

· Med bakgrunn i all erfaringen som klubber og løpsarrangører gjør ved sine løp, vil TKS i løpet av våren innkalle til et bredt møte hvor klubber, arrangører, løpsledelse og TD’er kan diskutere erfaringer ved det å arrangere hundekjørerløp, og hva vi bør sette i fokus for å bli enda bedre, hva som fungerer og hva som ønskes fra NHF….. Det er viktig å få et mangfold av tilbud og se hva som er særpreg for de enkelte løp.

	PARA
	Vi har hatt to møter på teams siden forrige styremøte.
Vi ønsker å utvide komiteen til to medlemmer til for å kunne være mer aktiv i forhold til aktiviteter som kan bidra til rekruttering. Vi trenger mennesker med engasjement for målgruppen og som har tid til å delta på ulike arrangement fysisk.
Wiebke Höfers (prosjektleder) og Linda ( leder parkomite) har deltatt i en kartleggingssamtale stiftelsen VI har hatt i forhold til at de ønsker å etablere et samarbeid med noen særforbund for utvikling av paraidrett. Avgjørelsen om hvem særforbund de velger å gå for får vi beskjed om i slutten av mars.
Topp og breddeidrett:


Rekruttering:
Det er stadig utøvere som tar kontakt med Wiebke og vi ser fordelen av at det er en person som tar imot henvendelser, gir informasjon, og evt møter utøver. Ingen nye medlemmer ennå i 2023.
Parakomiteen skal delta på Ridderuka i uke 12. Der vil vi drive aktiv hundekjøring for parautøvere og vise frem potensialet i hundekjørersporten. Samtidig vil vi få et økt nettverk innenfor paraidrett, både i forhold til utøvere og andre særforbund. 

Utviklingsarbeid:   
Wiebke Höfers (Prosjektleder) har en prosjektgruppe som jobber med å utvikle utstyr til parautøvere.
Det bygges i disse dager en prototype av en slede og vi håper at denne kan være klar til Ridderuka 19-24.03.23. For parautøvere er utstyr viktig for å kunne få prøvd aktiv hundekjøring. 

	INFORMASJON FRA GS
	
	

	
	
	
	

	
	
	
	

	
	
	
	

	
	
	
	




Sted, dato 

Referent: Vibecke Schøyen


Distribusjonsliste:
NHF’s kontor

___________________                  __________________                __________________                          
President: 				1. Visepresident		2. Visepresident
Frode Flathagen			Eli Vogt Godager		Hernan Maquieira

Automatisk generert beskrivelse]
 _______________               ______________          _______________         __________________                      
Styremedlem		          Styremedlem     	 Styremedlem	                 Ungdomsrepresentan                                           Laila Leegaard	          Pål Andersen		 Martin C. Corell             Maren E. Leegaard	          
	          









22/23 protokoll nr 08		5

image1.emf

image2.png
Ui Uy Gadags




image3.png




image4.emf

image5.png
Pl Indorsun




image6.emf

image7.png
M @H{(VL Cﬁfﬁ// (




image8.png
> NORGES
Wl HUNDEKJ@RERFORBUND




